26 de locuri la buget și alte 49 de locuri cu taxă, oferta Facultății de Teologie Romano-Catolică a UB pentru sesiunea de toamnă a admiterii 2024
În perioada 2-10 septembrie 2024, Facultatea de Teologie Romano-Catolică a Universității din București organizează o nouă sesiune de înscrieri pentru programele de licență și masterat pe care le oferă. 
Candidații au la dispoziție 26 de locuri la buget și alte 49 de locuri cu taxă la cele cinci programe de studii pe care le oferă facultatea (două de licență și trei de masterat).
Astfel, în ceea ce studiile universitare de licență, Facultatea de Teologie Romano-Catolică scoate la concurs 7 locuri la buget și 8 locuri cu taxă pentru programul Teologie Romano-Catolică Asistență socială și alte 8 locuri la buget și 9 cu taxă pentru programul Studii religioase.
Pentru studiile universitare de masterat, programul Asistența socială a Bisericii propune candidaților 4 locuri la buget și 11 locuri cu taxă, programul Comunicare biblică și eclesială 7 locuri la buget și 11 cu taxă, în timp ce programul Patrimoniu creștin European așteaptă candidații cu 10 locuri cu taxă.
Atât pentru programele de licență, cât și pentru cele de masterat, interviul se va desfășura joi, 12 septembrie 2024, începând cu ora 10:00, urmând ca rezultatele să fie afișate duminică, 15 septembrie 2024.
Mai multe detalii cu privire la programele de studii oferite de Facultatea de Teologie Romano-Catolică a Universității din București, dar și detalii cu privire la procesul de admitere pot fi consultate pe site-ul www.ftcub.unibuc.ro. 

